《却暑》
金朝·庞铸

九夏楼居不厌高，更须直至冷云巢。风来蘋末聊自快，暑满人间无处逃。

蔗蜜浆寒冰皎皎，画帘钩冷月梢梢。閒思殿阁生凉句，谁为诚悬作解嘲。

作者简介：辽东人，字才卿，号默翁。章宗明昌五年进士。仕有声。南渡后，累迁户部侍郎。博学能文，工诗，造语奇健，又善画山水禽鸟，为一时名士。后坐事出为东平副职，改京兆路转运使卒。